Grensposte gereed vir feesseisoenFoto: www.african-bulletin.com Die Beitbrug-grenspos tussen Suid-Afrika en Zimbabwe het hul diens aansienlik opgeskerp te midde van 17 000 meer reisigers as gewoonlik wat vandeesweek daagliks deur die grens gaan. Só het die Suid-Afrikaanse Inkomstediens (SAID) Dinsdag in ŉ verklaring gesê. Volgens die SAID kan reisigers wat tussen die twee lande reis, verseker wees van “vinnige en effektiewe diens” by die grenspos. “Daar is daagliks 31 000 mense wat gedurende die feesseisoen van die grenspos gebruik maak en alhoewel dit ŉ moeisame en tydrowende proses is, kan ons steeds effektiewe diens lewer.” Die verklaring het gesê die eenheid vir grensposdoeane het stelsels en strukture gereed om veral die diens vir bejaardes, swanger vroue en kinders te bespoedig. “Ongeveer 200 personeellede is by verskeie grensposte soos Beitbrug en Lebombo (tussen Suid-Afrika en Mosambiek) ontplooi om die druk te verminder en die wagtydperk vir reisigers te verkort.”